open-index/open-wikipedia-markdown huggingface dataset:
Խաչիկ Պետրոսյան

**Խաչիկ Բորիսի Պետրոսյան** (), Հայաստանի Հանրապետության Ազգային ժողովի նախկին պատգամավոր։

## Կենսագրություն
Խաչիկ Պետրոսյանը ծնվել է 1974 թվականի նոյեմբերի 1-ին Սևանում։ 2001 թվականին ավարտել է Մոսկվայի պետական համալսարանը։ Ստացել է տնտեսագետ-մենեջերի որակացորումը։ 1993-1995 թվականներին աշխատել է Սևանի պետական մատակարարման մանրածախ առևտրի թիվ 11 ֆիրմայում առևտրի գծով փոխտնօրեն, 1997-1998 թվականներին եղել է Հայաստանի Հանրապետության կառավարության աշխատակազմի սննդի միավորման ընդունելությունների տան մենեջեր, արտադրության պետ։

1998-2003 թվականներին եղել է Հայաստանի Հանրապետության քաղաքացիական ավիացիայի գլխավոր վարչության «Հայկական ավիաուղիներ» ՊՓԲԸ ինքնաթիռների կենցաղային սարքավորումների սպասարկման ծառայության պետի տեղակալ, պետ, եղել է «Զվարթնոց» միջազգային օդանավակայանի ավիացիոն անվտանգության հատուկ ծառայության պետ, «Հայկական ավիաուղիներ» ՊՓԲԸ առևտրային ծառայության մենեջեր, ուղևորների սպասարկման ծառայության տնօրեն։

2003-2007 թվականներին եղել է Ազգային ժողովի պատգամավոր (թիվ 33 ընտրատարածք)։ Եղել է  Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի, ՕԵ խմբակցության անդամ։ 2007 թվականի մայիսի 12-ին Ազգային ժողովի պատգամավոր է ընտրվել համամասնական ընտրակարգով «Օրինաց երկիր» կուսակցությունից։

## Անձնական կյանք
Ամուսնացած է, ունի մեկ երեխա։

## Ծանոթագրություններ

Կատեգորիա:ՀՀ Ազգային ժողովի պատգամավորներ
Կատեգորիա:Հայ քաղաքական գործիչներ
Կատեգորիա:Սևան քաղաքում ծնվածներ
Արտյուշ Շահբազյան

**Արտյուշ Վարդգեսի Շահբազյան** (),  Հայաստանի Հանրապետության Ազգային ժողովի նախկին պատգամավոր։

## Կենսագրություն
Արտյուշ Վարդգեսի Շահբազյանը ծնվել է  1961 թվականի փետրվարի 18-ին Երևան քաղաքում։

1984 թվականին ավարտել է Երևանի Խ.Աբովյանի անվան մանկավարժական ինստիտուտի կուլտուրայի ֆակուլտետը` «Թատրոնի ռեժիսոր» մասնագիտությամբ։

1984-1986 թվականներին ծառայել է խորհրդային բանակում։

1986-1989  թվականներին որպես ռեժիսորի ասիստենտ աշխատել է «Հայֆիլմ» կինոստուդիայում։

1990 թվականին ընդգրկվել է Հայ Յեղափոխական Դաշնակցության շարքերը։ 1990 թվականին աշխատել է ՀՅԴ Մամլո և տեղեկատու կենտրոնում` որպես լրագրող, գրասենյակի քարտուղար, 1991-199 թվականներին` ՀՅԴ Բյուրոյի «Ազատամարտ» պաշտոնաթերթում` խմբագիր, քաղաքական բաժնի պատասխանատու, խմբագրապետի տեղակալ։ 1994-1996 թվականներին թղթակցել է ՀՅԴ Բյուրոյի «Դրօշակ» պաշտոնաթերթին և ՀՅԴ այլ պարբերականների։

1990-2006 թվականներին մի քանի անգամ ընտրվել է ՀՅԴ Հայաստանի Կենտրոնական կոմիտեի և Գերագույն  մարմնի անդամ։

2007 թվականի մայիսի 12-ին Ազգային ժողովի պատգամավոր է ընտրվել  համամասնական ընտրակարգով ՀՅԴ կուսակցությունից։

Ամուսնացած է, ունի երեք երեխա։

## Ծանոթագրություններ

## Արտաքին հղումներ
*

Կատեգորիա:ՀՀ Ազգային ժողովի պատգամավորներ
Դենի Քեյ

**Դենի Քեյ** (, ծնունդով՝ **Դեյվիդ Դանիել Կամինսկի**, ), ամերիկացի դերասան, երգիչ, կոմիկ։

## Կենսագրություն
Դենի Քեյը ծնվել է 1911 թվականի հունվարի 18-ին Բրուքլինում՝ Ռուսական կայսրությունից եկած հրեա Յակով և Կլարա Կամինսկա ներգաղթյալների ընտանիքում։ Դերասանուհի Իդա Կամինսկայի զարմիկն է։ 13 տարեկանում, դպրոցը թողնելուց հետո, նա սկսել է աշխատել այսպես կոչված «Բորշտի գոտում»՝ Կատսկիլ լեռների առողջարանային հյուրանոցների ցանցում։ 1933 թվականին միացել է պարողներ Դեյվ Հարվիին և Քեթլին Յանգին։ Իր պրեմիերայի ներկայացման ժամանակ Քեյը կորցրել է հավասարակշռությունը, ինչը մեծապես զվարճացրել է հանդիսատեսին։ Ձախողումը նրա հետագա դերի մեկնակետն էր։

Քեյը դերասանական առաջին դեբյուտը կատարել է 1935 թվականին «Լուսինը Մանհեթենի վրա» () կատակերգական կարճամետրաժ ֆիլմում։ 1941 թվականին՝ «Լեդին մթության մեջ» մյուզիքլի պրեմիերայից հետո նա դարձել է իսկական Բրոդվեյի աստղ։ Դերասանի առաջին գեղարվեստական ֆիլմը 1944 թվականի «Միացիր բանակին» կատակերգությունն է։ Դրան հաջորդել է՝ «Հրաշք մարդ» (1945), «Ուոլթեր Միթիի գաղտնի կյանքը» (1947), «Հանս Քրիստիան Անդերսեն» (1952), «Սուրբ Ծնունդ» (1954) և այլ ֆիլմեր։

Քեյը երկու անգամ արժանացել է «Ոսկե գլոբուս» կատակերգության կամ մյուզիքլի լավագույն դերասան անվանակարգում «Ռիվիերայի վրա» (1951) և «Ես և գնդապետը» (1959) ֆիլմերի համար։ 1963-1967 թվականներին վարել է իր սեփական ծրագիրը՝ *The Danny Kaye Show։* Նրա վերջին ելույթը 1986 թվականի «Ատամնաբույժը» դրվագի «Կոսբի շոու» (*The Cosby Show*) կատակերգական սերիալում էր։

Քեյը մի քանի անգամ հանդես է եկել որպես ՅՈՒՆԻՍԵՖ-ի դեսպան։

Մահացել է 1987 թվականին՝ սրտի կաթվածից։ Նրանից մնացել է կինը՝ Սիլվիա Ֆայնը և դուստրը՝ Դենան։

Դենին Հոլիվուդի Փառքի ծառուղում  երեք աստղ ունի, կինոարտադրության զարգացման գործում ներդրած ավանդի համար՝ 6563, ռադիոյի զարգացման գործում ներդրած ավանդի համար՝ 6100 և երաժշտական արդյունաբերության զարգացման գործում ներդրած ավանդի համար՝ 6800։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի բարերարներ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հրեա երգիչներ
Կատեգորիա:Պատվո լեգեոնի շքանշանի ասպետներ
Կատեգորիա:Սրտամկանի ինֆարկտից մահացածներ
The Sign

«**The Sign**» (հայ․՝ Նշան), շվեդական Ace of Base երաժշտական խմբի երգը։ Ընդգրկվել է է խմբի երկու ալբոմներում՝ *«[[Happy Nation]]»* (միայն ամերիկյան տարբերակ) և *«The Sign»*։ ԱՄՆ-ում ճանաչվել է լավագույն հիթ 1994 թվականի արդյունքներով։ Առաջադրվել է «Գրեմմի» մրցանակի *Լավագույն վոկալ փոփ կատարում դուետով կամ խմբով* անվանակարգում։

## Պատմություն
Երգը ԱՄՆ-ում դարձել է 1994 թվականի գլխավոր հիթը՝ գլխավորելով Billboard (year-end charts) ամսագրի լավագույն սինգլների ամփոփիչ ցուցակը։ Երգը ներառված է նաև բոլոր ժամանակների լավագույն 100 հիթերի ցանկում՝ the Billboard Hot 100 All-Time Top Songs (№ 65 դիրքում)։ 1995 թվականին արժանացել է «Գրեմմի» մրցանակի *Լավագույն վոկալ փոփ-կատարում դուետով կամ խմբով* (Best Pop Vocal Performance By a Group or Duo)։

## Երաժշտական տեսահոլովակ
Երգի երաժշտական տեսահոլովակը ներկայացնում է փոփ խումբը, որը երգում է ռոմանտիկ և ուրախ կերպարների շրջանում, երգի մեջ օգտագործվող նշանը պատկերված է որպես Անխ համակարգչով գեներացված (նաև հայտնի է որպես կյանքի բանալի ☥, եգիպտական հիերոգլիֆ և ղպտիական խաչ) և Ջեդ (հին եգիպտական խորհրդանիշ, որը նշանակում է կայունություն)։ Երգի երաժշտական տեսահոլովակը նկարահանել է ռեժիսոր Մատիաս Ժյուլյենը, նկարահանումներն անցկացվել են Շվեդիայի կինոյի ինստիտուտի շենքում (Filmhuset) Ստոկհոլմում (Ստոկհոլմ) 1993 թվականի նոյեմբերին։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրեր

## Ծանոթագրություններ

## Արտաքին հղումներ
*
Owner of a Lonely Heart

**«Owner of a Lonely Heart»** («Միայնակ սրտի տեր»), անգլիական Yes պրոգ ռոք խմբի երգը՝ իրենց «90125» տասնմեկերորդ ստուդիական ալբոմից (1983)։ Հեղինակներն են խմբի կիթառահար Թրևոր Ռեբինը, վոկալիստ Ջոն Անդերսոնը, բաս-կիթառահար Քրիս Սքվայրը և պրոդյուսեր Թրևոր Հորնը։

Երգը, որը թողարկվել է 1983 թվականի նոյեմբերի 5-ին, դարձել է միջազգային հիթ՝ ընդգրկվելով աշխարհի շատ երկրների լավագույն հիթերի ցուցակում, ներառյալ ամերիկյան (№ 1 Billboard Hot 100-ում  և № 1-ը Hot Mainstream Rock Tracks-ում 1984 թվականի հունվարին) և այլ (№ 2՝ Կանադա, Նիդեռլանդներ)։ 1984 թվականի արդյունքներով զբաղեցրել է 8-րդ տեղը ԱՄՆ-ում։

Երգը 1980-ականներին և 1990-ականներին բազմիցս երգել և քավեր-տարբերակներ ու ռեմիքսներ են ձայնագրել շատ երաժիշտներ, այդ թվում՝ Մայքլ Ջեքսոնը (D.S.1995), Ֆրենկ Զապպան, Deep Dish (2004) և Max Graham, որի 2005 թվականի սինգլը ներառվել է բրիտանական հիթ-շքերթի Top 10-ում։ *Grand Theft Auto: Vice City* համակարգչային խաղում «Owner of a Lonely Heart»  հնչում է որպես «Flash FM» ռադիոյի թրեքերից մեկը։ Հաջորդ տարիներին երգը ներառվել է ավելի քան հարյուր լավագույն երաժշտության ալբոմ-ժողովածուների թրեք-լիստերում։

## Հիթ-շքերթներ և հավաստագրեր
### Օրիգինալ տարբերակ

#### Շաբաթական հիթ-շքերթներ

#### Տարեկան հիթ-շքերթներ

#### Բոլոր ժամանակների հիթ-շքերթներ

#### Հավաստագրեր

### Max Graham vs. Yes տարբերակ

#### Շաբաթական հիթ-շքերթներ

#### Տարեվերջյան հիթ-շքերթներ

## Ծանոթագրություններ

## Արտաքին հղումներ
*  (более12 млн просмотров)
* Критика: Owner of a Lonely Heart 
* 
*
London Bridge

__NOTOC__
**«London Bridge»**, ամերիկացի երգչուհի Ֆերգիի երգը, որը ձայնագրվել է նրա դեբյուտային «The Dutchess» ստուդիական ալբոմի համար։ Երգը գրվել է հենց երգչուհու,  Շոն Գարեթի, Մայք Հարթնետի և պրոդյուսեր Polow da Don-ի կողմից։ Այն թողարկվել է որպես ալբոմի լիդ-սինգլ  2006 թվականի հուլիսի 18-ին՝ ուղիղ ուղարկվելով ԱՄՆ-ի ռադիոկայաններ։ «London Bridge»-ը հիփ-հոփ ոճի երգ է, սակայն պարային երաժշտության մեծ ազդեցությամբ։ Երգը ներկայացնում է ամերիկյան ռիթմ-ն-բլյուզային *Tower of Power* բենդի «Down to The Nightclub» կոմպոզիցիայից սեմփլ։

Քննադատները երգչուհու դեբյուտային սինգլը խառը արձագանքներ են տվել, ոմանք քննադատել են չափազանց սեքսուալ ենթատեքստը, ինչպես նաև համեմատել Գվեն Ստեֆանիի «Hollaback Girl» երգի հետ, որը թողարկվել է մեկ տարի առաջ։ Այնուամենայնիվ, երգը կոմերցիոն հաջողություն է ունեցել՝ զբաղեցնելով տասնյակ երկրների հիթ-շքերթների վերին հորիզոնականները, ինչպես նաև գլխավորել է ամերիկյան Billboard Hot 100-ը։ Սինգլը երկու պլատինե հավաստագիր է ստացել Ձայնագրող ընկերությունների ամերիկյան ասոցիացիայից՝ վաճառված ավելի քան երկու միլիոն օրինակով։ Երաժշտական տեսահոլովակը նկարահանվել է Լոնդոնում ռեժիսոր Մարկ Ուեբի կողմից։

## Երգացանկ

***Digital download (explicit)**
#"London Bridge" — 3:28

***Digital download (clean)**
#"London Bridge" (Radio Edit) (Oh Snap) — 3:28

***Digital download (2-track)**
#"London Bridge" (Dirty Version) — 3:29
#"London Bridge" (Instrumental) — 3:25

***Digital download (3-track)**
#"London Bridge" (Dirty Version) — 3:29
#"London Bridge" (Instrumental) — 3:25
#"London Bridge" (A Cappella) — 3:16

***CD single**
#"London Bridge" (LP Version) — 3:28
#"London Bridge" (Instrumental) — 3:25

***CD maxi single**
#"London Bridge" (LP Version) — 3:28
#"London Bridge" (Instrumental) — 3:25
#"London Bridge" (A Cappella) — 3:15
#"London Bridge" (Video) — 3:32

***12-inch vinyl**
#"London Bridge" (Dirty Version) — 3:28
#"London Bridge" (A Cappella) — 3:15
#"London Bridge" (Radio Edit) — 3:28
#"London Bridge" (Instrumental) — 3:25

***[[Steve Angello]] Remix**
#"London Bridge" (Steve Angello Remix) — 4:30

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկան պատմություն

## Ծանոթագրություններ
I Got You Babe

«**I Got You Babe**», Սոննի և Շեր զուգերգի երգը։

2008 թվականին այդ երգով սինգլը Սոննիի և Շերի կատարմամբ (1965 թվական) ընդունվել է «Գրեմմի» մրցանակի փառքի սրահում։

2004 թվականին Rolling Stone ամսագիրը Սոննիի և Շերի կատարմամբ «I Got You Babe» երգը ընդգրկել է իր «Բոլոր ժամանակների 500 մեծագույն երգերի» ցուցակի 444-րդ հորիզոնականում։ 2011 թվականի ցանկում երգը 451-րդ տեղում է։

## Հետաքրքիր փաստեր
«Արջամկան օրը» ֆիլմում հենց այս երգն է ամեն առավոտ հնչում գլխավոր հերոսի զարթուցիչից։

Երգը հնչում է նաև «Դոկտոր Հաուս» սերիալի 8-րդ եթերաշրջանի 17 շարքի եզրափակչում։

### Հիթ-շքերթներ

#### Շաբաթական հիթ-շքերթներ

#### Տարեկան հիթ-շքերթներ

#### Հավաստագրեր

!scope="col" colspan="3"| Digital
|-

## UB40 խմբի տարբերակ Քրիսի Հայնդի մասնակցությամբ

20 տարի անց՝ 1985 թվականին, UB40 խումբը (Քրիսսի Հայնդի հետ միասին) երգել է այս երգը իր «Baggariddim» ալբոմում։ Երգը թողարկվել է նաև որպես սինգլ և հասել է 1-ին հորիզոնականին Մեծ Բրիտանիայում (1985 թվականի օգոստոսին) և 28-րդ հորիզոնականին ԱՄՆ-ում Billboard Hot 100-ում ։

Ավելի ուշ երգը ներառվել է *The Pretenders* խմբի 1987 թվականի *The Singles* ալբոմում։

### Երգացանկ
**7"-single**
# I Got You Babe 3:08
# UB40 - Theme From Labour Of Love 3:05

**12"-single**
# I Got You Babe 3:09
# UB40 - Red Red Wine 5:21

### Հիթ-շքերթներ
#### Շաբաթական հիթ-շքերթներ

#### Տարեկան հիթ-շքերթներ

### Հավաստագրեր

## Ծանոթագրություններ

## Արտաքին հղումներ
* 9. Sonny and Cher, «I Got You Babe» Photo — Readers' Poll: The 10 Greatest Duets of All Time  — *[[Rolling Stone]]*
* 8. Sonny and Cher — 'I Got You Babe' Photo — Readers' Poll: The Worst Songs of the Sixties  — *[[Rolling Stone]]*

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Praying for Time

«**Praying for Time**», բրիտանացի երգիչ Ջորջ Մայքլի՝ Wham! փոփ դուետի նախկին մասնակցի սոլո երգը, որ 1990 թվականին թողարկվել է Epic Records ընկերության կողմից Listen Without Prejudice Vol. 1։ Սինգլը Billboard Hot 100 ամերիկյան հիթ-շքերթում դարձել է 9-րդ հիթը Ջորջ Մայքլի կարիերայում (հաշվի առնելով Wham!-ի կազմում ունեցած ձեռքբերումները)։

## Պատմություն
«Praying for TimeW-ը նկարագրում է սոցիալական հիվանդությունների և անարդարության մութ ու մռայլ արտացոլումը։ Օրինակ, Rolling Stone ամսագրից Ջեյմս Հանթերը երգը նկարագրել է որպես «խելագարված հայացք աշխարհում առկա ապշեցուցիչ վիրավորանքին»։ Մայքլը առաջարկում է ժամանակի ընթացքով բուժում՝ որպես միակ բալասան, ֆիզիկական և զգացմունքային սովի, աղքատության, կեղծավորության և ատելության մեղմացման համար։ Սինգլը Billboard Hot 100-ում դարձել է վեցերորդ № 1 սոլո հիթը և 9-րդ չարթոպերը Ջորջ Մայքլի կարիերայում (հաշվի առնելով Wham!-ի կազմում ունեցած ձեռքբերումները, և հաշվի առնելով «I Knew You Were Waiting (for Me)» դուետը ամերիկացի երգչուհի Արետա Ֆրանկլինի հետ)։ Սա նրա նախավերջին չարթփոփերն է (հետագայում ևս մեկ թիվ 1 հիթ  է դարձել «Don’t Let the Sun Go Down on Me» դուետը Էլթոն Ջոնի հետ։ Սինգլը հասել է 6-րդ հորիզոնականին Մեծ Բրիտանիայում, իսկ ԱՄՆ-ում (որտեղ եղել է № 1) մնացել է top-40 Billboard-ի լավագույն քառասուն երգերի թվում տասը շաբաթ։

## Երգացանկ
**7": Epic / GEO 1 (UK)**
# "Praying for Time" – 4:40
# "If You Were My Woman" (live at Wembley Stadium, 11 Jun '88) – 4:05

* also available on MC (Epic / GEO M1)
* also available on 12" (Epic / GEO T1)
* also available on CD (Epic / CD GEO 1)

**CD: Epic / GEO C1 (UK)**
# "Praying for Time" – 4:40
# "If You Were My Woman" (live at Wembley Stadium, 11 Jun '88) – 4:05
# "Waiting" (reprise) – 2:27

* limited edition

**Cassette, 7" and CD: Columbia 73512 (US)**
# "Praying for Time" – 4:40
# "If You Were My Woman" (live at Wembley Stadium, 11 Jun '88) – 4:05

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Քերրի Անդերվուդի տարբերակ
2008 թվականին երգի իր տարբերակով Քերրի Անդերվուդը ելույթ է ունեցել Idol Gives Back համերգին (American Idol-ի շրջանակներում)։ Քավեր-տարբերակը հասել է 10-րդ հորիզոնականին Hot Digital Songs և № 27 հորիզոնականին Billboard Hot 100 հիթ-շքերթում (2008 թվականի ապրիլի 26)։

## Ծանոթագրություններ

## Արտաքին հղումներ
* George Michael — official website
* Lyrics  at Sing365.com

90px
Karma Chameleon

**«Karma Chameleon»**, անգլիական *Culture Club* խմբի երգը՝ 1983 թվականի իրենց «Colour by Numbers» երկրորդ ստուդիական ալբոմից։ Հեղինակներն են խմբի վոկալիստ Բոյ Ջորջը (նույն ինքը՝ George O’Dowd), հարվածային գործիքներ նվագող Ջոնաթան Մոսսը, կիթառահար Միկի Քրեյգը, ստեղնահար Ռոյ Հեյը և Phil Pickett Alfie Malone-ը (Sailor խմբի նախկին ստեղնահար)։ Երգը, որը թողարկվել է 1983 թվականի սեպտեմբերին, դարձել է միջազգային հիթ՝ գլխավորելով աշխարհի շատ երկրների հիթ-շքերթները, այդ թվում՝ ամերիկյան (Billboard Hot 100-ում № 1), Բրիտանական (6 շաբաթ № 1 UK Singles Chart-ում) և այլ (№ 1՝ Ավստրալիա, Կանադա, Իռլանդիա, Նոր Զելանդիա, Նիդեռլանդներ, Ճապոնիա)։ Karma Chameleon-ը Մեծ Բրիտանիայի UK Singles Chart հիթ-շքերթի երկրորդ առաջատարն է դարձել խմբի կարիերայում նրա  նախորդ՝ «Do You Really Want to Hurt Me» հիթից հետո, իսկ ԱՄՆ-ում այն դարձել է խմբի կարիերայում առաջին և միակ չարթոպերը և 3 շաբաթ գլխավորել համազգային հիթ-շքերթը։

Երգը պարգևատրվել է Brit Awards մրցանակով «Best British Single» (1984) անվանակարգում։ Մեծ Բրիտանիայում այն դարձել է 1983 թվականի ամենահաջողակ հիթ, անգլիական երաժշտության ողջ պատմության ընթացքում 31-րդ բեսթսելլերը՝ ավելի քան 1,4 մլն օրինակի վաճառքով Միացյալ Թագավորությունում։ Աշխարհում վաճառվել է 5 մլն օրինակ։ Տեսահոլովակի ռեժիսորը Peter Sinclair-ն է, իսկ պրոդյուսերը՝ Սթիվեն Բերոնը, ով նկարահանել է նաև Dire Straits խմբի «Money for Nothing» և a-ha խմբի «Take on Me» երգերի տեսահոլովակները։

## Հիթ-շքերթներ և հավաստագրեր

### Շաբաթական հիթ-շքերթներ

### Տարեկան հիթ-շքերթներ

### Բոլոր ժամանակների հիթ-շքերթներ

## Հավաստագրեր

## Ծանոթագրություններ

## Արտաքին հղումներ
*  (более 300 млн просмотров)
* MetroLyrics 

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Ռուբեն Գևորգյան

**Ռուբեն Պետրոսի Գևորգյան**  (), Հայաստանի գրողների միության անդամ, Հայաստանի Ազգային ժողովի նախկին պատգամավոր։

## Կենսագրություն
Ռուբեն  Գևորգյանը ծնվել է 1954 թվականի հունիսի 18-ին Երևան քաղաքում։ 1980 թվականին ավարտել է Երևանի Կ.Մարքսի անվան պոլիտեխնիկական ինստիտուտի ճարտարապետաշինարարական ֆակուլտետը և ստացել ճարտարապետ-շինարարի որակավորում։

Մասնակցել է Արցախյան առաջին պատերազմին, եղել է Սասնա ծռեր» ջոկատի հրամանատար։ 1990-1993 թվականներին մասնակցել է Երասխավանի, Ոսկեպարի, Կիրանցի, Ճամբարակի, Արծվաշենի, Ասկերանի, Խոջալուի, Շուշիի, Լաչինի, Մարտակերտի պաշտպանական մարտական գործողություններին։

1991-1994 թվականներին եղել է Մաշտոցի շրջանային խորհրդի պատգամավոր, 1996-1999 թվականներին` Երևանի Դավթաշեն համայնքի ղեկավար։

1993-2011 թվականներին եղել է ԵԿՄ վարչության անդամ, 1994-2005 թվականներին` ԵԿՄ Մաշտոցի, այնուհետև` Դավթաշենի տարածքային կազմակերպության նախագահ։ Ռուբեն Գևորգյանի ջանքերով Դավթաշենում կառուցել է Սրբոց Նահատակաց եկեղեցին, «Դեյզի» այգին (ներկայումս չի գործում), ստեղծել է անապահով ծերերի ճաշարան։

1999-2003 թվականներին եղել է ԱԺ պատգամավոր՝ թիվ 7 ընտրատարածքից։ Եղել է պաշտպանության, ազգային անվտանգության  ներքին գործերի մշտական հանձնաժողովի անդամ։ «Միասնություն» խմբակցության, ապա` «Հայաստան» պատգամավորական խմբի անդամ։ Անկուսակցական։

2009-2012 թվականներին ԱԺ պատգամավոր (համամասնական ընտրակարգ, ԲՀԿ)։ Եղել է ԱԺ պետական-իրավական հարցերի մշտական հանձնաժողովի, ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։ «Բարգավաճ Հայաստան» խմբակցության անդամ։

2012 թվականի մայիսի 6-ին «Բարգավաճ Հայաստան» կուսակցությունից Ազգային ժողովի պատգամավոր է ընտրվել համամասնական ընտրակարգով։

Հայաստանի գրողների միության անդամ է, հեղինակ է 5 գրքի։

Ամուսնացած է, ունի չորս զավակ։

## Պարգևներ
*«Մայրական երախտագիտություն Արցախի քաջորդիներին» մեդալ (1995)
*«Մարտական ծառայության» մեդալ (1996)
*«Մարշալ Բաղրամյան»  մեդալ (1997)
*«Արիության» մեդալ (2000)
*«Մարտական գործողությունների մասնակից» կրծքանշան (1997)
*Հայ առաքելական եկեղեցու «Սուրբ Գրիգոր Լուսավորիչ» պատվո բարձրագույն շքանշան

## Ծանոթագրություններ

Կատեգորիա:Հայաստանի գրողների միության անդամներ
Կատեգորիա:ՀՀ Ազգային ժողովի պատգամավորներ
Կատեգորիա:Արիության մեդալակիրներ
Կատեգորիա:ԲՀԿ անդամներ
How Deep Is Your Love (երգ, Bee Gees)

**«How Deep Is Your Love»**, Bee Gees-ի երգը, որը ձայնագրվել է 1977 թվականին և թողարկվել է նույն թվականի սեպտեմբերին։ Սկզբում նախատեսված էր Իվոնն Էլլիմանի համար, սակայն հետագայում հեղինակային կատարմամբ հնչել է «Շաբաթ երեկոյի տենդը» ֆիլմում։ Հասել է առաջին հորիզոնականին ԱՄՆ ազգային հիթ-շքերթում։ 1996 թվականին Մեծ Բրիտանիայում առաջին տեղն է զբաղեցրել Take That-ի կատարմամբ։ Արժանացել է «Գրեմմի» մրցանակի «Լավագույն վոկալ փոփ կատարում դուետով կամ խմբով» անվանակարգում։

## [[Bee Gees]]-ի օրիգինալ տարբերակ
### Շաբաթական հիթ-շքերթներ

### Տարեկան հիթ-շքերթներ

### Բոլոր ժամանակների հիթ-շքերթներ

### Հավաստագրեր

## [[Take That]] խմբի տարբերակ
### Երգացանկ

**UK Cassette single <small>(74321 35591 5)</small>**
# "How Deep Is Your Love" – 3:41
# "Never Forget" (live from Earl's Court & Manchester Nynex) – 7:38

**UK CD single no. 1 <small>(74321 35559 2)</small>**
# "How Deep Is Your Love" – 3:41
# "Every Guy" (live from Earl's Court & Manchester Nynex) – 5:36
# "Lady Tonight" (live from Earl's Court & Manchester Nynex) – 4:13
# "Sunday To Saturday" (live from Earl's Court & Manchester Nynex) – 3:48

**UK CD single no. 2 <small>(74321 35560 2)</small>**
# "How Deep Is Your Love" – 3:41
# "Back for Good" (live from Earl's Court & Manchester Nynex) – 7:06
# "Babe" (live from Earl's Court & Manchester Nynex) – 6:10
# "Never Forget" (live from Earl's Court & Manchester Nynex) – 7:38

**EU CD single no. 1 <small>(74321 35243 2)</small>**
# "How Deep Is Your Love" – 3:41
# "Back For Good" (live from Earl's Court & Manchester Nynex) – 7:06

**EU CD single no. 2 <small>(74321 35244 2)</small>**
# "How Deep Is Your Love" – 3:41
# "Back for Good" (live from Earl's Court & Manchester Nynex) – 7:06
# "Every Guy" (live from Earl's Court & Manchester Nynex) – 5:36

**Japanese CD single <small>(BVCP-2406)</small>**
# "How Deep Is Your Love" – 3:41
# "Every Guy" (live from Earl's Court & Manchester Nynex) – 5:36
# "Babe" (live from Earl's Court & Manchester Nynex) – 6:10
# "Back for Good" (live from Earl's Court & Manchester Nynex) – 7:06

**UK 7" vinyl – jukebox release only <small>(74321 35632 2)</small>**
# "How Deep Is Your Love" – 3:41
# "Never Forget" (live from Earl's Court & Manchester Nynex) – 7:38

### Հիթ-շքերթներ և հավաստագրումներ

### Շաբաթական հիթ-շքերթներ

#### Տարեկան հիթ-շքերթներ

#### Տասնամյակի հիթ-շքերթներ

#### Հավաստագրեր

## Ծանոթագրություններ

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Like a G6

«**Like a G6**», *Far East Movement* խմբի 2010 թվականի սինգլը իրենց *Free Wired* ալբոմից։ Թրեքում առկա է Dev-ի կանացի վոկալը և The Cataracs-ի արական վոկալը։ Երգը գրել և որպես պրոդյուսեր հանդես է եկել The Cataracs-ից (KSHMR) Նայլս Հոլլովելլ Դհարը։

Երգը նոյեմբերի 6-ից 2 շաբաթվա ընթացքում եղել է Billboard Hot 100-ի առաջատարը, և այդ նվաճումը կրկնվել է 2010 թվականի նոյեմբերի 27-ին։ Մինչ այդ նման բան հաջողվել էր ընդամենը ութ սինգլի։

Երգը հայտնվել է նաև Նոր Զելանդիայի, Հարավային Կորեայի չարթերում, ինչպես նաև հայտնվել է Մեծ Բրիտանիայի, Կանադայի, Ավստրալիայի, Նիդեռլանդների, Թաիլանդի, Շվեդիայի, Շվեյցարիայի և Սլովակիայի հիթ-շքերթներում։

## Երգի իմաստ
Շատերին հետաքրքրել է երգի մեջ հիշատակվող «G6»-ը։ Ոմանք կարծում էին, որ դա հղում է Pontiac G6-ին։

Սակայն Քև Նիշը պատմել է, որ նկատի է ունեցել G6 կամ Gulfstream G650 ինքնաթիռը։

## Առևտրային հաջողություն
Սինգլը օրինական կերպով ներբեռնվել է 3 մլն անգամ ԱՄՆ-ում՝ Nielsen SoundScan-ի տվյալների համաձայն։

## Երաժշտական տեսահոլովակ
Տեսահոլովակի ռեժիսորը Մեթ Ալոնցոն է։ YouTube-ում և VEVO-ում պրեմիերան կայացել է 2010 թվականի հունիսի 2-ին։

## Քավեր տարբերակներ
2010 թվականի հոկտեմբերին 50 Cent-ը կատարել է իր ռեմիքս, և Բոթթոմ Ֆիիդերը եղել է դրա պրոդյուսեր Ժերմեյն Դյուպրիի, Snoop Dogg, Tyga, Օբի Տրայսի և Ադամ Տենստի մասնակցությամբ։

## Երգացանկ
;Թվային սինգլ
#"Like a G6" (featuring The Cataracs and Dev) – 3:38
;CD սինգլ
#"Like a G6" (featuring The Cataracs and Dev) – 3:38
#"Like a G6" (Cahill Radio Edit) – 3:15
;Promo CD
#"Like a G6" (featuring The Cataracs and Dev) – 3:38
#"Like a G6" (Instrumental) – 3:35
#"Like a G6" (Acappella) – 3:38
;Digital remix EP
#"Like a G6" (RedOne Remix) [featuring Mohombi, The Cataracs, and Dev] – 4:41
#"Like a G6" (Disco Fries Remix) [featuring The Cataracs and Dev] – 5:33
#"Like a G6" (Big Syphe Remix) [featuring The Cataracs and Dev] – 4:58
#"Like a G6" (DJ Solarz Remix) [featuring The Cataracs and Dev] – 5:05
#"Like a G6" (Ruxpin Remix) [featuring The Cataracs and Dev] – 6:52
#"Like a G6" (Guy Furious Remix) [featuring The Cataracs and Dev] – 4:00
#"Like a G6" (Fantastadon Remix) [featuring The Cataracs and Dev] – 5:23
#"Like a G6" (DJ Taraspaz Remix) [featuring The Cataracs and Dev] – 4:49
;Trevor Simpson on Da Beat Remix single
#"Like a G6" (Remix) – 4:55
#"Like a G6" (Remix Club Edit) – 5:11
;Eyes Remix
#"Like a G6" (Eyes Remix) – 4:38
;Bermudez - Chico Remix
#"Like a G6" (Bermudez-Chico Remix) [featuring The Cataracs and Dev] - 4:33

## Հիթ-շքերթներ և հավաստագրեր

### Շաբաթական հիթ-շքերթներ

### Հավաստագրեր

### Տարեկան հիթ-շքերթներ

## Թողարկման պատմություն

## Ծանոթագրություններ
Դոմանի մեթոդ

**Դոմանի մեթոդ** երեխաների վերականգնման և զարգացման մեթոդների շարք զարգացման հապաղում և լիարժեք զարգացում ունեցող երեխաների համար,  որոնք մշակվել են Գլեն Դոմանի և նրա կողմից հիմնադրված *Մարդկային զարգացման ինստիտուտ*ի կողմից (**):
thumb|Դուգլաս Դոման և ''IAHP'' զարգացման պրոֆիլ

## Վերականգնման մեթոդներ
XX դարի 40-ական թվականներին երիտասարդ ֆիզիոթերապևտ Գլեն Դոմանը սկսել է մշակել մտավոր հետամնաց երեխաների վերականգնման ծրագիր։ Ծրագրի հիմնական նպատակն էր կրթության միջոցով ակտիվացնել հիվանդ երեխաների մտավոր գործունեությունը։ Իր համակարգում նա օգտագործում էր կարմիր կետերով, նկարներով և բառերով քարտեր։ Այդ քարտերը երեխային ցուցադրվում էին կարճ ժամանակ, սակայն օրվա ընթացքում մի քանի անգամ։ Աստիճանաբար քարտերի թիվն ավելացվում էր։ Դոմանի տեսության համաձայն, քարտերը գրգռիչներ են հանդիսանում, որոնք խթանում են ուղեղի պահեստային առողջ բջիջները։ Երկարատև աշխատանքի արդյունքում՝ երկար ամիսներ կրկնելուց հետո, նկատվել է երեխաների մտավոր զարգացման բարելավում։ Մտավոր հետամնաց երեխաները սկսել են զարգանալ, շարժվել, ավելի շուտ խոսել, քան սպասվում էր։ Այդ երեխաներն իրենց զարգացմամբ հասել են սովորական երեխաներին։ Հետագայում Դոմանի մեթոդաբանությունը սկսել են օգտագործվել որպես առողջ երեխաների ուսուցման զարգացման մեթոդ։

## Արագացման մեթոդներ
Գլեն Դոմանի ղեկավարությամբ *Մարդկային զարգացման ինստիտուտում* մշակվել են տարբեր վերականգնողական տեխնիկաներ մտավոր հետամնաց երեխաների համար, ինչպես նաև սովորական երեխաների կրթական, զարգացման տեխնիկաներ։ Մեթոդների շարքում ներառված են կյանքի առաջին տարվանից ընթերցանության և մաթեմատիկայի ուսուցման և ֆիզիկական զարգացման մեթոդներ։ Դոմանի մեթոդների համաձայն, խորհուրդ է տրվում սկսել վերապատրաստումը 3-6 ամսականից, քանի որ 6-7 տարեկան երեխաների մոտ սկսվում է ուսուցման գործընթացը, իսկ ճանաչողությունը գալիս է հենց ծնունդից։ Երեխան կյանքի առաջին 6 տարում ավելի շատ գիտելիքներ է ստանում, քան իր կյանքի մնացած տարիներին։

### Ընթերցանության ուսուցում ըստ Դոմանի մեթոդի
Երկու տարեկան և նույնիսկ ավելի վաղ տարիքի երեխաներին կարդալ սովորեցնելու համար օգտագործվում է քարտերի հատուկ հավաքածու. դա Գլեն Դոմանի տեխնիկայի ամենատարածված օգտագործումն է։ Սովորելու հիմնական գաղափարն այն է, որ երեխան անգիր հիշի ամբողջ բառը։ Փոխարենը այն տառերից և վանկերից ծալելու փոխարեն, հիմնական տեխնիկան քարտի բազմակի կարճաժամկետ ցուցադրումն է՝ միաժամանակ գրավոր բառի արտասանության հետ։

## Քննադատություն
Դոմանի տեխնիկան որոշ փորձագետների քննադատությանն է արժանացել։ Մասնավորապես՝ *Ամերիկյան մանկաբուժական ակադեմիայի* () ամսագրում հոդվածները տպագրվել են՝ պնդելով որ տեխնիկան հիմնված է զարգացման հոգեբանության հնացած և պարզեցված հասկացությունների վրա, և կասկածի տակ է դրվել տեխնիկայի արդյունավետությունը։

## Ծանոթագրություններ

## Արտաքին հղումներ
* 
* 
 

Կատեգորիա:Առողջություն
Կատեգորիա:Զարգացման հոգեբանություն
Կատեգորիա:Մանկան հոգեբանություն
Կատեգորիա:Մանկավարժություն
Կատեգորիա:Ուսուցում
Կատեգորիա:Վերականգնում
Կրոնիդ Օբոյշիկով

**Կրոնիդ Օբոյշիկով** (, ), խորհրդային, ռուս բանաստեղծ և լրագրող։

## Կենսագրություն
Ծնվել է Դոնի մարզի (այժմ Ռոստովի մարզ) Դոնի առաջին շրջանի Տացինսկայա ստանիցայում, գյուղացիական ընտանիքում։ Այնուհետև ընտանիքը տեղափոխվել է Օբլիվսկայա, ապա Կուբան` Բրյուխովեցկայա ստանիցա, Կրոպոտկին, Արմավիր, Նովոռոսիյսկ։

Եղել է կադրային սպա։ Ավարտել է Կրասնոդարի ռազմական ավիացիայի լետնաբների և նավարկողների դպրոցը, ծառայել է ռմբակոծիչների ավիացիոն գնդում, իսկ ռազմաօդային ուժերում` 1939 թվականից։

Հայրենական մեծ պատերազմի ժամանակ կռվել է հարավ-արևմտյան ճակատում (1941 թվականի հունիսից մինչև սեպտեմբեր), ավելի ուշ` 1942 թվականից` Հյուսիսային նավատորմի ավիացիայի կազմում։ Պաշտպանում էր դաշնակիցների շարասյուները։

Հյուսիսային նավատորմի ռազմաօդային ուժերի թիվ 38 հրամանով` 31.10.1944 թվական, ԶՈՒ Ռազմաօդային ուժերի 2-րդ ԱՊՍ-ի 1-ին ավիացիոն ջոկատի լեյտենանտ Կ. Օբոյշիկովտ պարգևատրվել է 2-րդ աստիճանի «Հայրենական պատերազմի» շքանշանով` 34 հաջող թռիչքների, 11 ինքնաթիռ անձամբ թռցնելու և 6-11 ինքնաթիռների խումբն իր հետևից տանելու համար։

1960 թվականին դարձել է պահեստազորային։

Հրատարակել է բանաստեղծական քսանհինգ ժողովածու, երկու օպերետների և բազմաթիվ երգերի լիբրետոյի հեղինակ է։ Գրել է նաև երեխաների համար։ Կրասնոդարի երկրամասից Խորհրդային Միության հերոսների կենսագրությունների չորս ժողովածուների և Կուբանի հերոսներին նվիրված եռահատոր բանաստեղծական ժողովածուի կազմողն ու հեղինակը։

ԽՍՀՄ գրողների միության անդամ (1992 թվականից՝ Ռուսաստանի գրողների միություն), ԽՍՀՄ ժուռնալիստների միության անդամ (1992 թվականից՝ Ռուսաստանի ժուռնալիստների միություն)։

## Մրցանակներ և պատվավոր կոչումներ
* Հայրենական պատերազմի երկու շքանշան, II աստիճան (31.10.1944 6.04.1985):
* Կարմիր աստղի շքանշան
* Մեդալներ
* Կրասնոդարի պատվավոր քաղաքացի (2005) 
* Ռուսաստանի Դաշնության մշակույթի վաստակավոր գործիչ
* Կուբանի վաստակավոր նկարիչ (1955)
* Խորհրդային Միության հերոսների Կրասնոդարի տարածաշրջանային ասոցիացիայի պատվավոր անդամ
* Նիկոլայ Օստրովսկու անվան գրական մրցանակ (1985)
* Կրասնոդարի երկրամասի վարչակազմի` Ե. Ստեֆանովի անվան մրցանակ (2001)։

## Ծանոթագրություններ

Կատեգորիա:Լրագրողներ այբբենական կարգով
Ցոլակ Համբարյան

**Ցոլակ Բեգոյի Համբարյան** (), հայ մանկավարժ։ Երկրորդ համաշխարհային պատերազմի Արևելյան ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Ցոլակ Համբարյանը ծնվել է 1911 թվականին, Արթիկի շրջանի Մեղրաշեն գյուղում։ 1933 թվականին ավարտել է Լենինականի մանկավարժական տեխնիկումը և անցել աշխատանքի Կիրովականի շրջանի Սարահարթ գյուղի յոթնամյա դպրոցում, որպես տնօրեն։ Դասավանդել է հայոց լեզու և պատմություն։ Այնուհետև եղել է Սպիտակի շրջժողկրթբաժնի դպրոցական տեսուչ։ 1941 թվականին ավարտել է Երևանի պետական հեռակա մանկավարժական ինստիտուտի լեզվագրական ֆակուլտետը և օգոստոսին զորակոչվել կարմիր բանակ։

Համբարյանը եղել է 408-րդ Հայկական հրաձգային դիվիզիայի 68-րդ առանձին սակրավորային գումարտակում վաշտի քաղղեկի տեղակալ, այնուհետև՝ գումարտակի կուսկազմակերպիչ։ 1942 թվականի սեպտեմբերին 408-րդ դիվիզիայի կազմում տեղափոխվել է Գելենջիկ և մասնակցել Նովոռոսիյսկի ուղղությամբ մղված մարտերին։ 1943 թվականին կրտսեր լեյտենանտների դասընթացներն ավարտելուց հետո ուղարկվել է 156-րդ հրաձգային դիվիզիայի 562-րդ գունդը՝ որպես գնդացրային դասակի հրամանատար։ Լեհաստանի ազատագրման մարտերում ցուցաբերած խիզախության համար Համբարյանը պարգևատրվել է Կարմիր աստղի շքանշանով։

Մարտերից մեկում Ցոլակը ծանր վիրավորվել է և տեղափոխվել դաշտային հոսպիտալ։ Ապաքինվելուց հետո, 1945 թվականին զորացրվել է բանակից և անցել մանկավարժական աշխատանքի։ Եղել է Մարտունու շրջանային ժողկրթբաժնի վարիչ։ Այնուհետև գործուղվել է Ղուկասյանի շրջան, նշանակվել Ղազանչի գյուղի միջնակարգ դպրոցի տնօրեն, հայոց լեզվի և գրականության ուսուցիչ։ 1977 թվականին Համբարյանն անցել է կենսաթոշակի։ Համբարյանը լավագույն աշխատանքի համար պարգևատրվել է «Աշխատանքային գերազանցության համար», «Աշխատանքային արիության համար», «Աշխատանքի վետերան» մեդալներով ու մի շարք պատվոգրերով։

## Պարգևներ
* Կարմիր աստղի շքանշան
* «Աշխատանքային գերազանցության համար» մեդալ
* «Աշխատանքային արիության համար» մեդալ
* «Աշխատանքի վետերան» մեդալ

## Ծանոթագրություններ

Կատեգորիա:«Աշխատանքային գերազանցության համար» մեդալակիրներ
Կատեգորիա:Դպրոցի տնօրեններ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Ապավեն Համբարձումյան

**Ապավեն Միսակի Համբարձումյան** (), հայ մանկավարժ։ Երկրորդ համաշխարհային պատերազմի Արևելյան ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Ապավեն Համբարձումյանը ծնվել է 1923 թվականին, Արտաշատի շրջանի Բաղրամյան գյուղում։ 1941 թվականին ավարտել է Արտաշատի մանկավարժական տեխնիկումը։ 1942 թվականին Ապավենը զորակոչվել է կարմիր բանակ։ Ծառայել է 89-րդ հայկական հրաձգային դիվիզիայում։

Կրտսեր հրամանատարական դպրոցն ավարտելուց հետո Համբարձումյանը ծառայել է 400-րդ գնդում, որպես դասակի հրամանատարի տեղակալ, ավագ սերժանտի կոչումով։ Մասնակցել է 400-րդ գնդի մղած մարտերին մինչև Սևաստոպոլի գրավումը։ Մասնակցել է նաև Ուկրաինական ռազմաճակատին կից կրտսեր լեյտենանտների դասընթացներին, որն ավարտելուց հետո որպես դասակի հրամանատար մասնակցել է Արևմտյան Ուկրաինայի, Լեհաստանի ազատագրման մարտերին։ Մի քանի անգամ վիրավորվել է։ Համբարձումյանը պարգևատրվել է Փառքի երրորդ աստիճանի, Կարմիր աստղի, «Հայրենական պատերազմի» երկրորդ աստիճանի շքանշաններով և մի շարք մեդալներով։ Չորս անգամ արժանացել է գերագույն գլխավոր հրամանատարի շնորհակալագրին։ 1946 թվականին Համբարձումյանը նորից տեղափոխվել է 89-րդ հայկական դիվիզիայի 390-րդ գունդը։

Համբարձումյանը բանակից զորացրվել է 1947 թվականին և աշխատանքի անցել Մասիսի միջնակարգ դպրոցում որպես նախնական ռազմական ուսուցման ուսուցիչ։ Աշխատելուն զուգընթաց 1956 թվականին ավարտել է Երևանի ֆիզկուլտուրայի պետական ինստիտուտի հեռակա բաժինը։ Համբարձումյանը պարգևատրվել է հոբելյանական մեդալներով, դիպլոմներով և պատվոգրերով։

Ռազմահայրենասիրական դաստիարակության գծով անցկացված ստուգատեսներին ակտիվորեն մասնակցելու համար նրանց դպրոցն արժանացել է դիպլոմների և գովասանագրերի (միութենական, հանրապետական և շրջանային կազմակերպությունների կողմից)։

## Պարգևներ
* Փառքի երրորդ աստիճանի շքանշան
* Կարմիր աստղի շքանշան
* «Հայրենական պատերազմի» երկրորդ աստիճանի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Թեյլոր Շիլինգ

**Թեյլոր Շիլինգ** (, ), ամերիկացի դերասանուհի։ NBC հեռուստատեսայնի ցանցի «Գթասրտություն» (2009-2010) կարճաժամկետ սերիալի գլխավոր դերակար։ Նկարահանվել է «Ատլանտը ուսերը պարզեց․ Մաս 1» (2011) և «Հաջողակը» (2012) ֆիլմերում։ Շիլինգն առավել հայտնի է դարձել Netflix-ի «Նարնջագույնը նոր սևն է» սերիալում խաղացած Պիպեր Չեպմենի դերի շնորհիվ, որի շնորհիվ նա 2014 թվականին դարձել է «Էմմի» և «Ոսկե գլոբուս» մրցանակների դափնեկիր։

## Կյանք և գործունեություն
Շիլինգը ծնվել է Մասաչուսեթս նահանգի Բոստոն քաղաքում, որտեղ և սկսել է իր դերասանական կարիերան տեղական բեմադրություններում, ինչպիսին է «Տանիքի ջութակահարը»։ 2002 թվականին Շիլինգն ավարտել է Վեյլանդի միջնակարգ դպրոցը, իսկ 2006 թվականին Ֆորդհեմի համալսարանում ստացել է արվեստի բակալավրի աստիճան։ Այնուհետև նա դերասանական վարպետություն է սովորել Նյու Յորքի համալսարանում, իսկ արդեն 2007 թվականին իր առաջին քայլերն է կատարել հեռուստատեսությունում՝ փոքր դերակատարմամբ նկարահանվելով «Մութ պատմություն» անկախ ֆիլմում։

2009 թվականին սկսնակ Շիլինգն անսպասելիորեն կարողացել է գլխավոր դեր ստանալ NBC-ի «Գթասրտություն» բժշկական դրամայում՝ պրոդյուսերներին զարմացնելով իր դերասանական խաղով։ Այդ պահին նա Մանհեթենում դայակ է աշխատել։ Շոուն հաջողության չի հասել և 2010 թվականի գարնանը փակվել է։ Շիլինգը, սակայն, շուտով ստացել է կնոջ գլխավոր դեր «Հաջողակը» ֆիլմում, որը նկարահանվել է Նիկոլաս Սփարքսի հերթական վեպի էկրանավորմամբ։ 2011 թվականին նա գլխավոր դեր է խաղացել նաև «Ատլանտը ուսերը պարզեց. Մաս 1» ֆիլմում, իսկ հետո կարճ ժամանակով հայտնվել է ««Արգո» գործողություն» ֆիլմում գլխավոր հերոսի կնոջ դերում։

2012 թվականին Շիլինգը Netflix-ի «Նարնջագույնը նոր սևն է» սերիալում ստացել է գլխավոր դերը։ Նա խաղացել է հակահերոին Պիպեր Չեպմենի՝ բիսեքսուալ կնոջ դեր, որը բանտ է նստել այն բանից հետո, երբ թմրանյութերի մաքսանենգությամբ զբաղվող իր նախկին սիրուհին իրեն հանձնել է իշխանություններին։ Շիլինգը այդ դերի շնորհիվ առաջ է անցել մի շարք այլ հանրաճանաչ դերասանուհիներից։ Այդ դերի շնորհիվ նա գովեստի է արժանացել քննադատների կողմից և 2014 թվականին դառձել «Ոսկե գլոբուս» մրցանակի դափնեկիր։ Այնուամենայնիվ, Շիլինգն առաջադրվել է «Էմմի»՝ «Լավագույն դերասանուհի կատակերգական սերիալում», մրցանակին։

## Անձնական կյանք
2020 թվականի հունիսի 30-ին Թեյլոր Շիլինգը ներկայացել է քամինգ աութով՝ սոցիալական ցանցի իր էջում պատմելով նկարչուհի Էմիլի Ռիցի հետ հարաբերությունների մասին։ Զույգը հարաբերությունների մեջ է ավելի քան մեկ տարի։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բոստոն քաղաքում ծնվածներ
Կատեգորիա:Դերասանուհիներ այբբենական կարգով
Կատեգորիա:Նյու Յորքի համալսարանի շրջանավարտներ
Չերրի (ֆիլմ)

**«Չերրի»** (անգլ.՝ Cherry), ամերիկացի ռեժիսորներ Էնթոնիի և Ջո Ռուսոյի առաջիկա քրեական դրամատիկ կինոնկարը՝ Ջեսիկա Գոլդբերգի և Անժելա Ռուսոյի սցենարով, որը հիմնված է պաշտոնաթող բանակային բժիշկ Նիկո Ուոքերի համանուն ինքնակենսագրական վեպի վրա։ Ֆիլմի գլխավոր դերերը կատարել են Թոմ Հոլանդը և Սիերա Բրավոն։

«Չերրիի» թողարկումը կինոթատրոններում նախատեսված է 2021 թվականի փետրվարի 26-ին և Apple TV-ում՝ 2021 թվականի մարտի 12-ին։

## Սյուժե
Բանակային բժիշկ Նիկո Ուոքերը Իրաքից վերադարձել է հետտրավմատիկ խանգառումով։ Պատերազմի մասին ծանր հիշողությունների հետ համակերպվելու փորձի ժամանակ նա սկսում է չարաշահել օպիատներով և, ի վերջո, իր կախվածությունը պահպանելու համար, սկսում է բանկեր թալանել։

## Դերերում
* Թոմ Հոլանդ՝ Չերրի, գրքի հեղինակ՝ Նիկո Ուոքերի կերպարը
* Սիերա Բրավո՝ Էմիլի
* Ջեք Ռեյնոր՝ Ռոյ
* Բիլ Սկարսգարդ
* Մայքլ Ռիսպոլի
* Ջեֆ Ուոլբերգ
* Ֆորեսթ Գուդլաք
* Մայքլ Գանդոլֆինի
* Քայլ Հարվի
* Փուչ Հոլ
* Թոմաս Լենոն՝ հայր Հումավեր
* Քելի Բերգլունդ՝ Մեդիսոն Կովալսկի
* Հոսե Պաբլո Կանտիլյո՝ սերժանտ Դեկո
* Նիքոլ Ֆորեսթեր՝ բժիշկ
* Ջեյմի Բրուեր՝ Շելլի
* Ֆինն Օ'Շի՝ Առնոլդ
* Ադամ Լոնգ՝ սերժանտ Գրին

## Արտադրություն
Էնթոնի և Ջո Ռուսոների AGBO պրոդյուսերական ընկերությունը նովելի իրավունքը ձեռք է բերել 2018 թվականի օգոստոսին՝ շրջանցելով Warner Bros.-ի առաջարկները, որտեղ ռեժիսորը պետք է լիներ Ջեյմս Ֆրանկոն, և Sony-ին, և Ռուսո եղբայրները դարձան ֆիլմի ռեժիսորներ։ 2019 թվականի մարտին Թոմ Հոլանդը բանակցություններ է սկսել ֆիլմում նկարահանվելու շուրջ։

Սկզբում հաղորդվում էր, որ ֆիլմի նկարահանումները կսկսվեն 2019 թվականի հուլիսի 15-ին։ Ֆիլմի նկարահանումները սկսվել են 2019 թվականի հոկտեմբերի 8-ին Օհայո նահանգի Քլիվլենդ Հայթս քաղաքում։ Ֆիլմի նկարահանումներն ավարտվել են 2020 թվականի հունվարի 20-ին։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում 2021 թվականին
Կատեգորիա:Ֆիլմեր, որոնց գործողությունները տեղի են ունենում 2007 թվականին
Կատեգորիա:Ֆիլմեր, որոնց գործողությունները տեղի են ունենում 2005 թվականին
Կատեգորիա:Ֆիլմեր, որոնց գործողությունները տեղի են ունենում 2003 թվականին
Կատեգորիա:Ֆիլմեր, որոնց գործողությունները տեղի են ունենում 2002 թվականին
Կատեգորիա:Ֆիլմեր կախվածության մասին
Կատեգորիա:Օհայոյում նկարահանված ֆիլմեր
Կատեգորիա:Ռուսո եղբայրների ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:2021 ֆիլմեր
Ջալալեդդինի ասպատակությունները Հայաստանում

**Ջալալեդդինի ասպատակությունները Հայաստանում**, Խորեզմի թագաժառանգ Ջալալեդդինը բանակ է կազմում և փորձում է վերականգնել խորեզմի պետությունը, բայց նրան չի հաջողվում։ Հետո նա ասպատակում է Ատրպատականը, Հայաստանն ու Վրաստանը։

## Պատմություն
Մոնղոլների կողմից միջինասիական երկրների նվաճման ժամանակ Խորեզմի թագավոր Ջալալդդինը հեռանում է երկրից և գնում է Հնդկաստան։ Սակայն 1225 թվականին վերադառնում է Պարսկաստան, փորձում է վերականգնել Խորեզմի թագավորությունը։

Ջալալեդդինի դեմ դուրս են գալիս հայ-վրացական ուժերը Իվանե աթաբեկի գլխավորությամբ, սակայն ▪︎Գառնիի մոտ ունեցած ճակատամարտում պարտվում են։

Թշնանմին, հետապնդելով հակառակորդին, 1226 թվականին գրավում են Թիֆլիսը և կողոպտում քաղաքը։ Ջալալեդդինի զորքերը սկսում են հարձակումներ գործել Կարինի, Անիի, Կարսի և Խլաթի վրա՝ փորձելով գրավել այդ քաղաքները, բայց հաջողություն չի ունեցել:Ստեփանոս Օրբելյանի ասելով՝ Ջալալեդդինը որտեղ հասնում էր, այնտեղ ավերում, կողոպտում, սպանում էր՝ չխնայելով ո՜չ մարդկանց, ո՜չ անասուններին։ Ջալալեդդինի ավերածությունները Հայաստանում տևում են շուրջ յոթ տարի։ Նրա դեմ դուրս են գալիս և՜ հայ-վրացական ուժերը և էմիրությունները։

## Պայքար Ջալալեդդինի դեմ
7Ջալալեդդինի զորքերի դեմ էին դուրս եկել Խլաթի էմիրը, ինչպես նաև Իկոնիայի և Էուբյան սուլթանությունները, որոնք, օժանդակություն ստանալով Կիլիկիայի թագավորությունից
Երզնկայի մոտ տեղի ունեցած ճակատամարտում ծանր պարտության մատնեցին նրա զորքերին և ստիպեցին նահանջել դեպի Ատրպատական։ 1231 թվականին Ամիդ քաղաքի մոտ Ջալալեդդինի զորքերը վերջնականապես ջախջախվեցին և ցաք ու ցրիվ եղան։ Ջալալեդդինը իր գերեզմանը գտավ այնտեղ։ Կիրակոս Գանձակեցին ասում է.«այնպէս բարձավ չարն չարյաւ»

## Ծանոթագրություններ

Կատեգորիա:Մոնղոլներ
Կատեգորիա:Զաքարյաններ
Լաուրա Ֆեռնանդես

**Լաուրա Մարիա Ֆեռնանդես** (, ), կանադացի երգչուհի, երգչահան, երաժշտական պրոդյուսեր, արտիստ, ռադիո հաղորդավար և անշարժ գույքի գործակալ։ Ֆեռնանդեսը ծնվել է Իսպանիայի մայրաքաղաք Մադրիդում։ 2003 թվականին նա ճանաչվել է Նյու Յորքի միջազգային փառատոնի Սոֆթ Ռոք լավագույն երաժիշտ։ Վարել է Café Latino հաղորդաշարը JazzFM91 ռադիոալիքով, և նրա լատինական երաժշտության պրոդյուսերն է եղել Բիլլի Բրյանսը։

## Վաղ կյանք
Ֆեռնանդեսը ծնվել է Իսպանիայի մայրաքաղաք Մադրիդում։ Նա Մադրիդից տեղափոխվել է Շվեյցարիա։ Ընտանիքի հետ տեղափոխվել է Կանադայի Ալբերտա նահանգի Կալգարի քաղաք։ Նրա հայրը եղել է ինժեներ, գրող և նկարիչ։ 7-րդ դասարանում նա դաշնամուր է սովորել Երաժշտության Թագավորական Կոնսերվատորիայում։

Ավարտել է Ալբերտայի Արվեստի և Դիզայնի Քոլեջը (1983)։ Հանդիպել է նկարիչ Ռիկ Յակոբսոնին, երբ դեռ քոլեջում էր։ Նրանք ամուսնացել են և տեղափոխվել Օնտարիոյի Տորոնտո քաղաք։ Նրանք սկսել են իրենց սեփական բիզնեսը` Յակոբսոն Ֆեռնանդես պատկերազարդումներ։

## Վիզուալ արվեստ
Ֆեռնանդեսը Թխկու տերևով լոգոն պատկերել է Air Canada-ի համար։ Ֆեռնանդեսը նաև ստեղծել է նկարված տրիլիումը, որն օգտագործված է Օնտարիոյի վարորդական թույլտվության վրա։ Ֆեռնանդեսը արել է պատկերազարդումներ մանկական գրքերի համար, ինչպիսիք են «Ժերեմին կարդալ է սովորում», «Պիկասոյի հոգին` կրակի վրա», «Աննան կանաչ կտուրներից», «Դաշնամուրի կախարդական հորինվածքը»։ Նա աշխատել է նաև Մարգարետ Էթվուդի, Ռոբերտսոն Դևիսի, Ռիչարդ Ֆրանսիս Բարտոնի, Բիլ Գեյթսի, Դեյվիդ Թոմսոնի և Քրիստոֆեր Օնդաթջի համար։ Ֆեռնանդեսը Ռիք Յակոբսոնի հետ շատ մրցանակներ է ստացել, այդ թվում` Տորոնտոյի Ռեժիսորների մրցանակ, Արվեստի հաղորդակցության ամսագրի գերազանցության մրցանակ, Ռութ Շվարթս մրցանակ, Ամելի Ֆրանսես Հովարդ Գիբոնի պատկերազարդողի ոսկե մեդալ Կանադայի գրադարանների ասոցիացիայի կողմից, 2001 թվականին, «Դաշնամուրի կախարդական հորինվածքի» համար։

## Երաժշտական կարիերա
Ֆեռնանդեսը սկսել է երգեր գրել, երբ նա 12 տարեկան էր, գրել է իսպաներեն։ 2003 թվականին Միջազգային անկախ երաժշտական փառատոնում նա հաղթել է Սոֆթ Ռոք մրցանակը։

Նա 2003 թվականին թողարկել է իր առաջին` «The Other Side» ալբոմը։ Վարել է open mic  գիշերներ 2003-2008 թվականներին։ 2008 թվականին Ֆեռնանդեսը JazzFM91 ռադիոալիքով սկսել է վարել Cafe Latino հաղորդաշարը։ Նա 2010 թվականին թողարկել է լատինական երաժշտության ալբոմ, որը կոչվում էր Un Solo Beso, որի պրոդյուսերն էր Բիլլի Բրյանսը։ Շարունակել է կենդանի ելույթները։

Ֆեռնանդեսը հովանավրովում է Steinway & Sons-ի կողմից։ Նա մեկն է այն 19 կանադացի գրողներից, որ հովանավորվում են Steinway-ի կողմից։

## Անշարժ գույք
Ֆեռնանդեսն անշարժ գույք է վաճառում 2007 թվականից։ Նա անշարժ գույքի ոլորտում գերազանցության Ադամանդ մրցանակ է ստացել։

## Սկավառակագրություն
*2003` *The Other Side* (անկախ)
*2010` *Un Solo Beso*  (անկախ)

## Ծանոթագրություններ

## Արտաքին հղումներ
*  (primarily as musician)
* Laura Fernandez  at Jazz FM 91, where she is radio host
* Jacobson Fernandez Illustration and Design (archived 2014-12-20)

Կատեգորիա:Երաժշտական պրոդյուսերներ
Կատեգորիա:Կանադացի դաշնակահարներ
Կատեգորիա:Կանադացի երաժիշտներ
Կատեգորիա:Կանադացի երգահաններ
Կատեգորիա:Կանադացի երգչուհիներ
Մասուրով ապուր

**Մասուրով ապուր**, **նյուպոնսոպպա** (), շվեդական խոհանոցի ավանդական ուտեստ, պատրաստվում է մասուրի պտուղներից։ Մատուցվում է որպես ըմպելիք կամ որպես աղանդեր՝ կաթի, սերուցքի կամ վանիլային պաղպաղակի հետ, չոր նուշով թխվածքաբլիթով։ Եթե ապուրը օգտագործվում է որպես լիարժեք կերակուր, ապա այս դեպքում, սովորաբար, դա փոքր-ինչ մրգային է և ավելի ջրալի։ Երբեմն այն ուտում են շվեդական հացով։ Ավանդաբար օգտագործվում է մրսածության համար պոլիվիտամինային պարունակության պատճառով։

## Նկարագրություն
Մասրե ուտեստներ օգտագործվում է բազմաթիվ ազգային խոհանոցներում։ Շվեդական ուտեստի համար բույսի լավագույն պտուղները համարվում են *Rosa rugosa* (կնճռոտ մասուր) տեսակի խոշոր պտուղները, բայց նաև օգտագործվում են *Rosa canina* (Մասրենի սովորական) և *Rosa dumalis* (պուրակային մասուր) փոքր պտուղները։ Պատրաստման համար անհրաժեշտ պտուղները հասունանում են, երբ թափվում են մասրենու թփից բոլոր տերևները։ Հետագայում դրանք հավաքում են առաջին սառնամանիքից հետո, երբ նրանք դառնում են հասուն և կարմիր, իսկ հետո չորացնում են։
thumb|Նյուպոնսոպպան խմիչքի տեսքով
Նյուպոնսոպպան սովորաբար պատրաստվում է չորացրած մասուրի պտուղներից, ջրից, կարտոֆիլի ալյուրից (որպես խտացուցիչ) և շաքարից։ Պտուղները գիշերը թրջում են և հեռացնում սերմերը։ Եփում են մինչև փափկի, որպեսզի խառնեն հարիչով։ Այնուհետև ստացված խառնուրդը անցնում է մաղով և կարտոֆիլի ալյուրի օգնությամբ թանձրանում է։ Կաթը կամ սերուցքը չեն մտնում հիմնական բաղադրատոմսի մեջ, բայց դրանք կարող են օգտագործվել ավելի պինդ մասսա ստանալու համար։ Ապուրը կարող է օգտագործվել ինչպես տաք, այնպես էլ սառը ձևով, ափսեի կամ բաժակի մեջ։

Մասուրով ապուրը պոլիիվիտամինների բարձր պարունակության պատճառով օգտագործվում է մրսածության, հիվանդությունների ժամանակ։ Շվեդական խանութներում վաճառվում են ինչպես մասուրի պատրաստի ապուրներ, այնպես էլ փոշու տեսքով կիսաֆաբրիկատներ, որոնք պետք է խառնել ջրի հետ։

Հայկական խոհանոցում գոյություն ունի նման ուտեստ՝ մասրամածուն։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:Աղանդեր
Կատեգորիա:Ապուրներ
Կատեգորիա:Շվեդական խմիչքներ
Կատեգորիա:Շվեդական խոհանոց
Սոնակշի Սինհա

**Սոնակշի Սինհա** (, ), հնդիկ դերասանուհի և մոդել։ Սոնակշին իր դերասանական դեբյուտը կատարեց 2010 թվականին՝ «Անվախը» ֆիլմում, որի համար նա ստացավ Filmfare Award մրցանակ՝ որպես լավագույն դեբյուտային կին դերասանուհի։

## Կենսագրություն
Սոնակշի Սինհան ծնվել է դերասանների ընտանիքում։ Հայրը դերասան և քաղաքական գործիչ Շատրուգհան Սինհան է, մայրը՝ դերասանուհի Պունամ Սինհան (կարիերայի սկզբում նրան անվանում էին **Կոմալ**)։ Բացի նրանից, ընտանիքում կային երկվորյակ եղբայրներ՝ Լավ Սինհա և Քուշ Սինհա։ Սոնակշիի զարմիկը դերասանուհի Պուջա Ռուպարելն է, որը առավել հայտնի է «Սիրահարված արքա» ֆիլմում, որտեղ նա խաղում փոքրիկ երեխայի։

Սոնակշին իր կարիերան սկսել է որպես զգեստների դիզայներ և զգեստներ է պատրաստել «Իմ սիրտը պատկանում է ուրիշին» ֆիլմի համար։ 2009 թվականին նա Հնդկաստանի նորաձևության շաբաթվա շրջանակներում աշխատում էր որպես մոդել։ Չնայած նա դերասանական ընտանիքից էր, Սոնակշին երբեք չի օգտագործել իր հոր անունը։ Նա հաջողությունների հասավ միայն իր իսկ ջանքերի և համառության շնորհիվ։ Սոնակշին երբեք չէր երազում դերասանուհի դառնալ, բայց Հնդկաստանում նորաձևության շաբաթվա ընթացքում Սալման Խանը տեսավ նրան և առաջարկեց նրան «Անվախը» ֆիլմում նկարահանվել։

Մասալա ժանրի մի շարք կոմերցիոն հիթերից հետո Սոնակշիին առաջարկել են մարմնավորել ականավոր բանաստեղծուհի Ամրիտա Պրիտամին՝ ռեժիսոր Ջասմիթ Ռինի կենսագրական ֆիլմի մեջ նկարահանվելու համար։ Քննադատների և երկրպագուների կողմից բարձր է գնահատվել նրա նախորդ դերը Վիկրամադիտյա Մոտվանի «Ավազակը» ֆիլմում։

2014 թվականին Սոնակշին կատարեց իր առաջին դեբյուտը թամիլական կինոնկարում՝ նկարահանվելով *Lingaa* մարտաֆիլմում, որում խաղում էր Ռաջնիկանտի հետ, իսկ հաջորդում որպես երգչուհի, ձայնագրել է «Aaj Mood Ishqholic Hai» երգը Meet Bros-ի հետ։ 2017 թվականին նա խաղաց պակիստանցի լրագրողի *Noor*  ֆիլմում, որը ձախողվեց կինովաճառքում և սպանության մեջ կասկածվող *Ittefaq* թրիլլերում՝ Սիդհարթ Մալհոտրայի։ 1969 թվականի համանուն ֆիլմի վերամշակմամբ` *Ittefaq*-ը դարձավ հնդկական ամենաշահութաբեր կինոնկարը նոյեմբերին` հավաքելով շուրջ 300 միլիոն ռուփի։

2018 թվականին թողարկվեց *Happy Bhag Jayegi Returns* ֆիլմը, որը 2016 թվականին թողարկված համանուն ֆիլմի շարունակությունն է, այստեղ նույնպես Սոնակշին կատարեց իր երգերից մեկը։ Նույն թվականին Դիլջիթ Դոսանջի հետ միասին թողարկվեց *Welcome in New-York* ֆիլմը, սակայն ֆիլմը տապալվեց կինովաճառքում։ Նա նաև նկարահանվել է *Total Dhamaal* ֆիլմի համար նախատեսված «Mungda» երաժշտական համարի մեջ, որը դարձավ երգի ռիմեյքը, որի տակ պարել է Հելենը *Inkaar* ֆիլմում։ Չնայած բուն երգի տարբեր արձագանքներին, ֆիլմը կոմերցիոն հաջողություն ունեցավ։ Այժմ Սոնակշին համաձայնել է նկարահանվել «Անվախը 3» ֆիլմում, որը իր դեբյուտային «Անվախը» ֆիլմի տրիքվելն է։ Նկարահանումները սկսվել են 2019 թվականի սկզբներին։

## Ֆիլմագրությունը

## Ծանոթագրություններ

## Արտաքին հղումներ

Կատեգորիա:1987 ծնունդներ
Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
Կատեգորիա:Հնդիկ մոդելներ
Կատեգորիա:Հունիսի 2 ծնունդներ
Կատեգորիա:Մոդելներ այբբենական կարգով
Կատեգորիա:Մումբայ քաղաքում ծնվածներ